# קול קורא לבקשות מחקר בנושא: הסרטן כמחלה מטבולית

 **מטעם הקדש כאהן רוג'ר, הקדש גרוס הרטה והקדש אברהם ועדה ברזילי
בניהול האפוטרופוס הכללי**

**Targeting metabolism for cancer prevention, diagnosis and therapy**

לשכת המדען הראשי של משרד הבריאות מודיעה על קול קורא למחקרים רפואיים העוסקים במניעה, אבחון, טיפול ומעקב במחלת הסרטן. תתקבלנה לשיפוט בקשות העוסקות בהיבטים מטבוליים של מחלת הסרטן.

**Targeting metabolism for cancer prevention, diagnosis and therapy**

על הבקשות להיות בעלות אופי תרגומי ואופק יישומי, אולם אין להגיש בקשות למחקרים קליניים.

התקציב הזמין למימון הוא כ-1.4 מיליון ₪, הכוונה לממן עד שלושה מחקרים בגובה של כ- 466,000 ₪ כל אחד.

**קריטריונים**

על החוקר/ת המגיש/ה להוכיח מומחיות והתאמה לביצוע המחקר, פרסומים קודמים בעלי תרומה משמעותית והישגים אקדמיים נוספים.

**זכאות**

יכולים להגיש רופאים/ות וחוקרים/ות בעלי תואר MD, PhD, DMD, DVM או מקבילים ממרכזים רפואיים או ממוסדות מחקר אקדמיים המוכרים בארץ.

ניתן להגיש בקשת מימון אחת בלבד לקול קורא זה.

חוקרים אשר זכו במענק מחקר במסגרת תוכנית אחרת של לשכת המדען הראשי, זכאים להגיש בקשה לקול קורא זה.

**הגשת בקשות**

ההגשה תהיה דו-שלבית. בשלב הראשון יש להגיש בקשות בנות עמוד אחד על גבי התבנית המצורפת, עד 350 מילה, גופן דוד גודל 11 מרווח שורה וחצי אותה יש לצרף לטופס האלקטרוני על פי ההנחיות:

<https://www.gov.il/BlobFolder/service/research-grant-application/he/subjects_Health-research_instructions_electronic.pdf>

יש לבחור בקול הקורא: "סרטן כמחלה מטבולית". כמו כן, יש לשלוח עותק חתום של הבקשה בדואר כפי שמפורט בהנחיות.

בשלב השני, תוזמנה כעשר בקשות להגשות מלאות בהנחיות שתפורטנה בהמשך.

את הבקשות יש להגיש עד **לתאריך ה- 31.10.2022 בשעה 17:00**.

בקשות אשר לא תעמודנה בקריטריונים, בתנאי הזכאות או בהנחיות הטכניות, לא תועברנה לשיפוט.

**תהליך השיפוט**

תהליך הסינון לקביעת ההתאמה לקול הקורא יבוצע ע"י ועדת השיפוט הייעודית.

רק בקשות אשר תמצאנה מתאימות להנחיות הקול הקורא תועברנה להערכה על פי הקריטריונים שצוינו לעיל.

בשלב הראשוני יילקחו בחשבון גם המצוינות המדעית, החדשנות והתאמת החוקר/ת לביצוע המחקר.

כעשר בקשות תוזמנה להגיש בקשה מלאה.

הבקשות המלאות תישלחנה לשיפוט עמיתים, אשר בסופו יתקיים דיון מסכם ותעדוף של ועדת השיפוט על סמך הקריטריונים הבאים:

* מצוינות מדעית,
* חדשנות,
* תוכנית המחקר כולל שיטות והתאמת החוקר/ת והצוות לביצוע המחקר, כולל חלוקה תקציבית.

ההחלטה הסופית על מימון תהיה של נציגי האפוטרופוס הכללי, על בסיס המלצת ועדת השיפוט.

ועדת השיפוט רשאית לדחות בקשה בשלבי השיפוט השונים, מנימוקים מדעיים או מנהליים או על בסיס של חוסר התאמה לקול הקורא.

**חתימת חוזה מחקר**

חתימת חוזה מחקר תתבצע מול משרד הבריאות, בכפוף לזמינות התקציב אשר יעמוד לרשות האפוטרופוס הכללי ולשכת המדען הראשי.

לשכת המדען הראשי במשרד הבריאות תוביל ותרכז את תהליך השיפוט של הצעות המחקר ותפקח על עמידה בתוכנית המחקר שאושרה, בין השאר ע"י דוחות התקדמות מדעיים וכספיים, ותאשר מימון כספי תקופתי בהתאם לביצוע ובהתאם לדוח מדעי וכספי בתום המחקר.

בכל שאלה ניתן לפנות לנציגת לשכת המדען הראשי

ד"ר עירית אלון irit.allon@moh.gov.il

ב ב ר כ ה ,